Poštovani roditelji, učenici,

ovim putem vas obavještavamo da je e-uslugom omogućeno izdavanje potvrda o trenutnom statusu školovanja za učenike osnovnih škola.

Na poveznici [https://ocjene.skole.hr](https://ocjene.skole.hr/)prijavljujete se sa svojim AAI identitetom (za učenike, podaci kojima ulazite u e-Dnevnik) ili svojim pristupnim podacima u sustavu e-Građani (roditelji preko ePass korisničkog imena i lozinke, bankovnih tokena ili mobilnih aplikacija, smart kartica, elektroničke osobne iskaznice – eOI itd).

U padajućem izborniku moguće je izabrati svrhu potvrde. Potvrde koje su izdane putem ove aplikacije zamjenjuju u potpunosti potvrdu iz škole u svim pravnim poslovima te više nije potrebno dolaziti osobno po potvrdu u tajništvo škole.

Potvrde je, moguće spremiti na računalo, slati ili ispisivati, ovisno o potrebama.

Sustav za izdavanje potvrda podatke o učenicima preuzima iz baze podataka eMatica. U slučaju da primijetite neki pogrešan podatak (ime/prezime/datum rođenja/0IB/adresa prebivališta-boravišta) na kreiranoj potvrdi, potrebno je obratiti se u tajništvo škole.